Etter at singlene «Roll Over Beethoven» / «Please Mister Postman» og «All My Loving» / «This Boy» hadde blitt importert i stort monn fra Canada, bestemte Capitol seg for å gi ut de to singlene som en EP. EP var ikke vanlig i USA, og dette var et unntak fra utgivelsene. EP-en kom på 92.-plass på de amerikanske listene. Da EP-en ble gitt ut, hadde alle de fire sangene vært utgitt på albumene Meet the Beatles! og The Beatles' Second Album.